
		แผนยุทธศาสตร์การพัฒนา  เป็นแผนพัฒนาเศรษฐกิจและสังคมที่กำหนดยุทธศาสตร์และแนวทางพัฒนาขององค์การบริหารส่วนตำบลท่าดี  ซึ่งแสดงถึงวิสัยทัศน์  พันธกิจและจุดมุ่งหมายเพื่อการพัฒนาในอนาคต  โดยสอดคล้องกับแผนพัฒนาเศรษฐกิจและสังคมแห่งชาติ  นโยบายรับบาล  แผนพัฒนาจังหวัด  แผนพัฒนาอำเภอ  และนโยบายในการบริหารท้องถิ่น
		การวางแผนยุทธศาสตร์การพัฒนา  มีความสำคัญต่อองค์การบริหารส่วนตำบลท่าดีอย่างยิ่ง  ทั้งนี้เนื่องจากแผนยุทธศาสตร์การพัฒนาเป็นแผนพัฒนาที่มุ่งไปสู่สภาพการณ์ที่ต้องการให้เกิดขึ้นในอนาคต  เป็นกรอบในการกำหนดทิศทางการพัฒนาองค์การบริหารส่วนตำบลท่าดีไปสู่สภาพอันพึงประสงค์ได้อย่างเท่าเทียมกับการเปลี่ยนแปลง  โดยสามารถจัดสรรทรัพยากรที่อยู่อย่างจำกัดได้อย่างมีประสิทธิภาพ  การจัดทำแผนยุทธศาสตร์จึงเป็นการกำหนดทิศทางการพัฒนาขององค์การบริหารส่วนตำบลท่าดี  ที่ต้องกำหนดถึงสภาพการณ์ที่ต้องการจะบรรลุและแนวทางในการที่จะทำให้บรรลุสภาพการณ์นั้น
		องค์การบริหารส่วนตำบลท่าดี  หวังเป็นอย่างยิ่งว่าคงเป็นประโยชน์ในการวางแผน  แนวทางในการพื้นที่ในตำบลท่าดีให้ก้าวหน้า  ต่อไป

